Babelscape/SREDFM huggingface dataset:
Λίνα Βερτμίλερ

Η Αρκάντζελα Φελίτσε Ασούντα Βερτμίλερ φον Ελγκ Εσπανιόλ φον Μπραουάιχ (ιταλ.: "Arcangela Felice Assunta Wertmüller von Elgg Español von Braueich", 14 Αυγούστου 1928), γνωστή ως Λίνα Βερτμίλερ (ιταλ.: "Lina Wertmüller"), είναι Ιταλίδα σκηνοθέτρια, σεναριογράφος και συγγραφέας. Είναι κυρίως γνωστή για την δουλειά της στον κινηματογράφο, αλλά έχει ασχοληθεί εκτεταμένα με το θέατρο και την τηλεόραση. Οι ταινίες της χαρακτηρίζονται από μακροσκελείς τίτλους, πολιτικό περιεχόμενο, χιουμοριστικά στοιχεία και έντονο ερωτισμό.

Η Βερτμίλερ αναδείχθηκε ως μία από τις πλέον καταξιωμένες και αμφιλεγόμενες σκηνοθέτες της δεκαετίας του 1970, αλλά η επιτυχία της περιορίστηκε στην περίοδο αυτή. Το 1972 ήταν η πρώτη γυναίκα υποψήφια στο Διεθνές Φεστιβάλ των Καννών για την ταινία "Μίμης ο σιδεράς" (1972) και το 1976 έγινε η πρώτη γυναίκα που απέσπασε υποψηφιότητα Όσκαρ Καλύτερης Σκηνοθεσίας για την ταινία "Ο Πασκουαλίνο και οι 7 καλλονές" (1975). Άλλες σημαντικές ταινίες της είναι οι "Ιστορία έρωτα και αναρχίας" (1973) και "Η κυρία και ο ναύτης" (1974). Το 2019 έλαβε Τιμητικό Όσκαρ για το σύνολο της προσφοράς της στον χώρο του κινηματογράφου.
Κοινότητα Σουλίου

:"Για λοιπά τοπωνύμια στην Ελλάδα κ.λπ. με την ονομασία Σούλι, δείτε: Σούλι (αποσαφήνιση)"

μικρογραφία|Πανοραμική άποψη περιοχής Σουλίου|εναλλ.=
μικρογραφία|Χορός του Ζαλόγγου (Claude Pinet)
μικρογραφία|Κιάφα
Η Κοινότητα Σουλίου ήταν Κοινότητα του Νομού Θεσπρωτίας, που συστάθηκε με το Σχέδιο «Καποδίστριας» το 1997. Βρισκόταν στα νοτιοανατολικά του Νομού, στα σύνορα με τον Νομό Ιωαννίνων. Ο πληθυσμός της σύμφωνα με την Απογραφή του 2001, ήταν 748 κάτοικοι. Έδρα της ήταν, η Σαμονίδα. Το 2010 με το Πρόγραμμα «Καλλικράτης», μετατράπηκε σε Δημοτική Ενότητα Σουλίου και προσαρτήθηκε στο Δήμου Σουλίου.
Βασίλης Καζούλης

Ο Βασίλης Καζούλης (ή Καζούλλης όπως είναι η σωστή γραφή του επωνύμου του) είναι Έλληνας τραγουδοποιός της ροκ σκηνής και έχει υπογράψει κάποια από τα πιο γνωστά τραγούδια, όπως ""Φανή", "Αν ήσουν άγγελος", "Κάτι να γυαλίζει", "Αεροπλάνα", "Το τελευταίο πλοίο για την Αμοργό", "Κοπέλες για λίγο", "Βορινό λιμάνι", "Τα φιλιά του Αυγούστου"" κ.α.

Γεννήθηκε στο χωριό Ασκληπειό της Ρόδου. Σε ηλικία τεσσάρων ετών μετακομίζει στην Αθήνα. Από νεαρή ηλικία διακρίνεται η κλίση του στη μουσική. Είναι αυτοδίδακτος στην κιθάρα και απόφοιτος της ΑΣΟΕΕ. Στα φοιτητικά του χρόνια δημιούργησε ένα ερασιτεχνικό συγκρότημα, συνεχίζοντας να γράφει στίχους και μουσική. Μετά τη Σχολή, υπηρέτησε για δύο χρόνια στην Αεροπορία, απ' όπου όταν απολύεται έχει έτοιμη ήδη την πρώτη συλλογή τραγουδιών του.

Οι δύο άνθρωποι που πίστεψαν στο ταλέντο του και τον ανέδειξαν ήταν ο Σταμάτης Σπανουδάκης και ο Διονύσης Σαββόπουλος. Ο Σταμάτης Σπανουδάκης άκουσε πρώτος τη δουλειά του και ήταν ο άνθρωπος που τον ενθάρρυνε να ασχοληθεί επαγγελματικά με τη μουσική και να κάνει το πρώτο του βήμα στη δισκογραφία. Την ίδια εποχή (γύρω στο 1987) ο Διονύσης Σαββόπουλος τον παρουσιάζει στην εκπομπή του "Ζήτω το Ελληνικό Τραγούδι" ως "νέο ταλέντο" και εκεί ερμηνεύει για πρώτη φορά τηλεοπτικά τη μεγάλη επιτυχία "Φανή".

Το 1990, με το τραγούδι «Γράμματα στην Σκόνη» από τη συλλογή «Τρύπια καπέλα», λαμβάνει μέρος στο Διεθνές Φεστιβάλ Μουσικής του Λάχτι (Φινλανδία), όπου και διακρίνεται, ενώ το 2002 πραγματοποιεί το όνειρό του να παίξει στο Λίβερπουλ, τη γενέτειρα των The Beatles, καθώς και στο Κάρντιφ, στο Μάντσεστερ και στο Λονδίνο. 

Με την μπαλάντα να κυριαρχεί, με εμφανείς τις επιρροές από τους μουσικούς του «συγγενείς», όπως ο ίδιος αποκαλεί τους Beatles, με στοιχεία από την παράδοση των Δωδεκανήσων και ιδιαίτερα της πατρίδας του της Ρόδου έχει συνθέσει ένα ξεχωριστό μουσικό ύφος.
Άννα Αχμάτοβα

right|thumb|300px|Η Άννα Αχμάτοβα με το σύζυγό της Νικολάι Γκουμιλιόφ και το γιο τους Λεβ Γκουμιλιόφ, 1913
Η Άννα Αχμάτοβα ρωσική γλώσσα: "А́нна Андре́евна Ахма́това", προφορά ΔΦΑ [ˈanːə ɐxˈmatəvə], ψευδώνυμο της Άννας Αντρέγιεβνα Γκόρενκο, "А́нна Андре́евна Го́ренко", 23 Ιουνίου 1889 - 5 Μαρτίου 1966) ήταν Ρωσίδα ποιήτρια, μία από τις κορυφαίες φυσιογνωμίες της «Αργυρής Εποχής» στην ποίηση της Ρωσίας. Επέλεξε το επώνυμο Αχμάτοβα, που ανήκε στην προγιαγιά της από τη φυλή των Τατάρων.
Γιώργος Ζησόπουλος

Ο Γιώργος Ζησόπουλος (Κατερίνη, 1984-) είναι Έλληνας ποδοσφαιριστής, ο οποίος αγωνίζεται ως αμυντικός μέσος αλλά και ως κεντρικός αμυντικός στον Λεβαδειακό.
Τοκατλίδης

Τοκατλίδης (με λατινικούς χαρακτήρες Tokatlidis) ή το θηλυκού γένους Τοκατλίδου (Tokatlidou), είναι Ελληνικό επώνυμο. Ετυμολογικά θεωρείται-πιστεύεται πως προέρχεται από τις λέξεις: Τοκάτ (Τοκάτη - Tokat) πόλη της Μικρά Ασίας (Τουρκία), το επίθεμα -λι που συνήθως - ενίοτε προδίδει περιοχή-καταγωγή και την κατάληξη -ίδης (ήτοι, γιος του τάδε, εν προκειμένω γιος αυτού που κατάγεται από την Τοκάτη).
Δημήτριος Ευρυγένης

Ο Δημήτριος Ευρυγένης (10 Σεπτεμβρίου 1925 - 27 Ιανουαρίου 1986) ήταν Έλληνας ευρωβουλευτής, εκλεγμένος με τη Νέα Δημοκρατία και καθηγητής Διεθνούς δικαίου και δικαστής στο Ευρωπαϊκό Δικαστήριο Δικαιωμάτων του Ανθρώπου.

Γεννήθηκε στη Θεσσαλονίκη. Σπούδασε νομικά. Υπήρξε καθηγητής της Νομικής σχολής Θεσσαλονίκης, ιδρυτής και πρώτος διευθυντής της Ελληνικής Επιθεώρησης Ευρωπαϊκού Δικαίου (ΕΕΕυρΔ)., βουλευτής Επικρατείας, ευρωβουλευτής και Υφυπουργός Εθνικής Παιδείας και Θρησκευμάτων. Η Νομική σχολή του Πανεπιστημίου Θεσσαλονίκης τον τίμησε για το επιστημονικό έργο και το ήθος του, δίνοντας το όνομά του στο μεγάλο αμφιθέατρο της Σχολής Νομικών, Οικονομικών και Πολιτικών Επιστημών του Α.Π.Θ.. Πέθανε το 1986.
Ανατολική Αφρική

Ανατολική Αφρική ονομάζεται η ανατολική περιοχή της Αφρικανικής ηπείρου, όπως ορίζεται από τη γεωγραφία ή τη γεωπολιτική. Σύμφωνα με τον Οργανισμό Ηνωμένων Εθνών, 19 περιοχές σχηματίζουν την Ανατολική Αφρική:

* Τανζανία, Κένυα, Ουγκάντα, Ρουάντα, και Μπουρουντί – μέλη της Κοινότητας Κρατών της Ανατολικής Αφρικής (EAC). Το Μπουρουντί και η Ρουάντα θεωρούνται μερικές φορές μέρη της Κεντρικής Αφρικής.
* Τζιμπουτί, Ερυθραία, Αιθιοπία, και Σομαλία – συλλογικά γνωστές και ως Κέρας της Αφρικής
* Μοζαμβίκη και Μαδαγασκάρη – συχνά θεωρούνται μέρη της Νότιας Αφρικής. Η Μαδαγασκάρη συνδέεται στενά πολιτισμικά με τη Νοτιοανατολική Ασία και τα νησιά του Ινδικού ωκεανού.
* Μαλάουι, Ζάμπια, και Ζιμπάμπουε – συχνά συγκαταλέγονται επίσης στη Νότια Αφρική, και παλαιότερα μέλη της διαλυθείσας Κεντροαφρικανικής Ομοσπονδίας.
* Κομόρες, Μαυρίκιος, και Σεϋχέλλες – μικρά νησιά στον Ινδικό ωκεανό
* Ρεϋνιόν και Μαγιότ – Γαλλικές υπερπόντιες περιοχές επίσης στον Ινδικό ωκεανό.
* Νότιο Σουδάν, νέο ανεξάρτητο κράτος

Ο όρος "Ανατολική Αφρική" χρησιμοποιείται συχνά για να αναφερθεί στην περιοχή που σχηματίζεται μεταξύ της Κένυας, της Τανζανίας και της Ουγκάντας, και (η πιο ευρεία έννοια του όρου) συγκαταλέγει επίσης τη Ρουάντα, το Μπουρούντι, τη Σομαλία, το Τζιμπουτί, την Αιθιοπία, την Ερυθραία και το Νότιο Σουδάν.

Η Αίγυπτος και το Σουδάν αν και αποτελούν τμήμα του βορειοανατολικού μέρους της ηπείρου , θεωρούνται κομμάτι της Βορείου Αφρικής.
Ευστάθιος Λαφαζανίδης

Ο Ευστάθιος Λαφαζανίδης είναι Έλληνας πολιτικός. 

Γεννήθηκε το 1955 στη Θεσσαλονίκη και μένει στον δήμο Κορδελιού - Ευόσμου. Αποφοίτησε από το 11ο Γυμνάσιο Θεσσαλονίκης. Σπούδασε στο Πανεπιστήμιο της Νάπολης στην Ιταλία, εκεί πήρε και το πτυχίο Πολιτικού Μηχανικού-Συγκοινωνιολόγου. Παντρεύτηκε με την Χρυσούλα Τσαφή και έχουν 4 παιδιά. Πρώτη φορά γίνεται Δημοτικός Σύμβουλος το 1990. Το 1994 δημιούργησε την "Δυναμική Παρέμβαση" και ως επικεφαλής εκλέγεται Δήμαρχος το 1994, 1998, 2002, 2006 και το 2010. Υπήρξε ο πρώτος δήμαρχος του ενιαίου δήμου Κορδελιού- Ευόσμου που δημιουργήθηκε με την εφαρμογή του νομοσχεδίου Καλλικράτης.
Διομήδης Κομνηνός

Ο Διομήδης Κομνηνός (1956-1973) ήταν Έλληνας μαθητής και τo πρώτo θύμα της Εξέγερσης του Πολυτεχνείου. Ο Διομήδης Κομνηνός ήταν από τους πρώτους νεκρούς εκτός του Πολυτεχνείου.
Les Deux Magots

thumb|right|300px|Τα δύο αγαλματίδια ("Deux Magots") που έδωσαν το όνομά τους στο καφέ

Το Les Deux Magots (ελλην. Λε Ντε Μαγκό) βρίσκεται στην Πλατεία Σαιν-Ζερμαίν-ντε-Πρε (Place Saint-Germain-des-Pres) αριθ. 6 στην Αριστερή Όχθη (Rive gauche) του Παρισιού κι απέναντι από τη μεσαιωνική Εκκλησία Σαιν-Ζερμαίν-ντε-Πρε, την παλαιότερη εκκλησία-μοναστήρι του Παρισιού (11ος αιώνας).
Αθανάσιος Ραγάζος

Ο Αθανάσιος Ραγάζος (Αλμυρός Βόλου 15 Αυγούστου 1913 - 30 Μαρτίου 1991) ήταν Έλληνας αθλητής δρόμων μεγάλων αποστάσεων, Πανελληνιονίκης και Βαλκανιονίκης. Ήταν αθλητής του ΓΣ Αλμυρού Βόλου και μέλος της εθνικής ομάδας. Διακρίθηκε ιδιαιτέρα στα 5.000μ , 10.000μ και στον Μαραθώνιο. Επίσης διετέλεσε μέλος του Δ.Σ. του ΣΕΓΑΣ.
Ηλίας Μεταξάτος

Ο Ηλίας Μεταξάτος (1939 - 28 Νοεμβρίου 1958) ήταν Έλληνας αθλητής του στίβου, η πορεία του οποίου ανακόπηκε από τον αδόκητο θάνατό του. Έγινε γνωστός στο πανελλήνιο εξαιτίας του πρωτοφανούς στα χρονικά του παγκόσμιου αθλητισμού ατυχήματος που είχε με ακόντιο στη διάρκεια των χειμερινών διασυλλογικών αγώνων στίβου β΄ και γ' κατηγορίας και το οποίο τελικά είχε αποτέλεσμα το θάνατό του.
Θωμάς Ξενάκης

Ο Θωμάς Ξενάκης ( 30 Μαρτίου 1875 – 7 Ιουλίου 1942) ήταν Έλληνας αθλητής της γυμναστικής, ο οποίος αναδείχθηκε δύο φορές Ολυμπιονίκης στους Ολυμπιακούς Αγώνες του 1896 στην Αθήνα. Ήταν αθλητής του Εθνικού Γ.Σ.
Μεσιέ 65

Ο Μεσιέ 65 (γνωστός και ως Μ65 και NGC 3623) είναι ένας σπειροειδής γαλαξίας σε απόσταση 35 εκατομμυρίων ετών φωτός στον αστερισμό Λέοντα. Μαζί με τον Μεσιέ 66 και τον NGC 3628 αποτελούν την Τριάδα του Λέοντα, αν και φαίνεται να μην έχει αλληλεπιδράσει έντονα με τους άλλους δύο γαλαξίες.

Ο δίσκος του γαλαξία αποτελείται κυρίως από άστρα μεγάλης ηλικίας και λίγο αέριο, ενώ παρουσιάζει στην άκρη έντονες λωρίδες σκόνης.
Μεσιέ 98

Ο Μεσιέ 98 (γνωστός και ως "Μ98" και "NGC 4192") είναι ένας σπειροειδής γαλαξίας Σίφερτ σε πλάγια θέαση σε απόσταση 60 εκατομμυρίων ετών φωτός στον αστερισμό Κόμη Βερενίκης. Είναι μέλος του σμήνους της Παρθένου. Παρουσιάζει μετατόπιση προς το κυανό, δηλαδή πλησιάζει τον γαλαξία μας.

Έχει ένα λαμπρό ενεργό πυρήνα και στους βραχίονες υπάρχουν πολλές περιοχές ΗΙΙ, δηλαδή νεφελώματα. Φαίνεται με κλίση 83 μοιρών.
Μεσιέ 96

Ο Μεσιέ 96 (γνωστός και ως "Μ96" και "NGC 3368") είναι ένας ραβδωτός σπειροειδής γαλαξίας Σίφερτ σε απόσταση 32 εκατομμυρίων ετών φωτός στον αστερισμό Λέοντα. Ανήκει στην ομάδα Μ96, της οποίας είναι και το λαμπρότερο μέλος.
(444030) 2004 NT33

Το (444030) 2004 NT33 είναι αντικείμενο της ζώνης του Κάιπερ που ανακαλύφθηκε το 2004. Η διάμετρός του υπολογίστηκε με βάση παρατηρήσεις από τα διαστημικά τηλεσκόπια Χέρσελ και Σπίτζερ σε περίπου 420 χιλιόμετρα. Η περίοδος περιφοράς του υπολογίστηκε σε 7,87 ώρες, αν και είναι πιθανές οι τιμές 23,52 και 3,1 ώρες.

Προς το παρόν βρίσκεται σε απόσταση 38,2 ΑΜ από τον Ήλιο.
Μπρους Γουίλις

Ο Μπρους Γουίλις ("Walter Bruce Willis", 19 Μαρτίου 1955) είναι Αμερικανός ηθοποιός του κινηματογράφου, παραγωγός και τραγουδιστής. Η καριέρα του ξεκίνησε στην τηλεόραση τη δεκαετία του 1980, κυρίως ως Ντέιβιντ Άντισον στην τηλεοπτική σειρά "Moonlighting" (1985-1989). Είναι γνωστός για τον ρόλο του ως Τζον ΜακΚλέιν στην ταινία "Πολύ Σκληρός για να Πεθάνει" (1988) και των τεσσάρων συνεχειών της. Έχει εμφανιστεί σε περισσότερες από 60 ταινίες, συμπεριλαμβανομένων των "Ο θάνατος σου πάει πολύ" (1992), "Pulp Fiction" (1994), "Color of Night" (1994), "Nobody's Fool" (1994), "Οι Δώδεκα Πίθηκοι" (1995), "Το Πέμπτο Στοιχείο" (1997), "Αρμαγεδδών" (1998), "Η Έκτη Αίσθηση" (1999), "Άφθαρτος" (2000), "Αμαρτωλή Πόλη" (2005), "Lucky Number Slevin" (2006), "Red" (2010), "Moonrise Kingdom" (2012), "Οι Αναλώσιμοι 2" (2012), "Looper" (2012). Ο ηθοποιός έχει επίσης δώσει τη φωνή του σε ταινίες όπως "Κοίτα Ποιος Μιλάει" (1989), "Beavis and Butt-Head Do America" (1996), "Rugrats Go Wild" (2003) και "Over the Hedge" (2006). 

Ο Γουίλις παντρεύτηκε την ηθοποιό Ντέμι Μουρ το 1987 και έχουν αποκτήσει τρεις κόρες προτού πάρουν διαζύγιο το 2000. Από το 2009 είναι παντρεμένος με το μοντέλο Έμα Χέμινγκ με την οποία έχει αποκτήσει δυο κόρες.
Ζίγκφριντ Μέλτζικ

Ο Ζίγκφριντ Μέλτζικ (Siegfried Melzig, γερμανική προφορά "Ζίγκφριντ Μέλτσιγκ") γεννήθηκε στις 12 Ιουλίου 1940 στο Βρότσουαφ (γερμ. Breslau) της σημερινής Πολωνίας. Είναι παλαίμαχος Γερμανός ποδοσφαιριστής και προπονητής. Στην αρχή της σεζόν 1979-80 εργάστηκε ως προπονητής στον τότε κυπελλούχο Ελλάδος Πανιώνιο. Σήμερα ζει ως συνταξιούχος στο Μπόπαρτ (Boppart) της Βόρειας Ρηνανίας-Βεστφαλίας.
Πάνος Μάρκοβιτς

Ο Πάνος Μάρκοβιτς (5 Μαΐου 1925 - 17 Αυγούστου 2012) ήταν Έλληνας ποδοσφαιριστής και προπονητής, ιδιότητα με την οποία έγινε πιο γνωστός, αφού μεταξύ άλλων εργάστηκε στη Δόξα Δράμας, στην Εθνική Ελλάδος, στον Πανιώνιο, με τον οποίο κατέκτησε το Κύπελλο Ελλάδος το 1979 κ.ά. Επίσης, εργάστηκε πολλά χρόνια στην Κύπρο, στον ΑΠΟΕΛ. Υπήρξε ο πρώτος Έλληνας προπονητής με δίπλωμα και ο πρώτος που δήλωνε ως επάγγελμα "προπονητής". Θεωρείται ένας από τους πλέον ειδικούς σχετικά με το ποδόσφαιρο στην Ελλάδα και κατά καιρούς έχει διάδαξει σε σχολές προπονητών και σε σχολεία.
Λος Άντζελες Γκάλαξι

Οι Λος Άντζελες Γκάλαξι (Αγγλικά: "Los Angeles Galaxy", γνωστή και ως Ελ Έι Γκάλαξι, από τα αρχικά της πόλης που έχει έδρα) είναι αμερικάνικη επαγγελματική ποδοσφαιρική ομάδα, με έδρα το προάστιο του Λος Άντζελες, Κάρσον, η οποία αγωνίζεται στην Μέιτζορ Λιγκ Σόκερ (MLS). Αποτελεί μία από τις δέκα ομάδες-ιδρυτικά μέλη της MLS, καθώς αγωνίζεται στο πρωτάθλημα από τη δημιουργία του, το 1996, ενώ είναι και μία από τις πλέον επιτυχημένες στην ιστορία της διοργάνωσης, μαζί με την Ντι Σι Γιουνάιτεντ.

Έχει κατακτήσει το MLS Cup συνολικά τέσσερις φορές (2002, 2005, 2011, 2012), τέσσερις φορές το Supporters' Shield (1998, 2002, 2010, 2011), δύο φορές το Lamar Hunt U.S. Open Cup (2001, 2005), ενώ είναι μία από τις, μόλις, δύο ομάδες της MLS που να έχουν κατακτήσει το Κύπελλο Πρωταθλητριών της ΚΟΝΚΑΚΑΦ (το οποίο έχει, πλέον, αντικατασταθεί από το ΚΟΝΚΑΚΑΦ Τσάμπιονς Λιγκ), με την συγκεκριμένη επιτυχία να λαμβάνει χώρα το 2000.

Αρχικά, η Γκάλαξι έδινε τις εντός έδρας αναμετρήσεις της στο Ρόουζ Μπόουλ στην Πασαντένα (Καλιφόρνια), ωστόσο, από το 2003 έχει μετακομίσει στο StubHub Center του Κάρσον, το οποίο μοιράζεται με την αντίπαλό της, Τσίβας ΗΠΑ. Τωρινός πρώτος προπονητής του συλλόγου, είναι ο πρώην ομοσπονδιακός τεχνικός των ΗΠΑ, Μπρους Αρίνα. Η ομάδα έχει μεγάλη αντιπαλότητα με την Σαν Χοσέ Έρθκουεϊκς στο California Clásico, η οποία και θεωρείται από πολλούς ως η πλέον μακρόχρονη στην ιστορία του αμερικανικού ποδοσφαίρου.

Τον Ιανουάριο του 2007, η ομάδα έκανε παγκόσμια αίσθηση αποκτώντας τον, τότε, αρχηγό της Εθνικής Αγγλίας, Ντέιβιντ Μπέκαμ από την Ρεάλ Μαδρίτης, ο οποίος και ήταν ο σημαντικότερος παίκτης που έπαιρνε μεταγραφή για την MLS, σε όλη τη διάρκεια της ιστορίας της διοργάνωσης. Μια άλλη πολύ μεγάλη μεταγραφή ήταν ο Ρόμπι Κιν, ο οποίος είναι και ο νυν αρχηγός του συλλόγου. Τον Μάρτιο του 2018 απέκτησε τον Ζλάταν Ιμπραΐμοβιτς από την Μάντσεστερ Γιουνάιτεντ.
Μυούς

220px|right|thumb|Οι πόλεις της αρχαίας Ιωνίας
Η Μυούς ή ("ο Μυούς") ήταν αρχαία πόλη της Ιωνίας, χτισμένη στις εκβολές του Μαίανδρου ποταμού. Η πόλη χτίστηκε τον 11ο αιώνα π.Χ. από Ίωνες που προέρχονταν πιθανόν από την Αττική. Σύμφωνα με τον Παυσανία και τον Στράβωνα οικιστής της πόλης ήταν ο Κυδρήλος ή Κυάρητος, απόγονος του μυθικού βασιλιά της Αθήνας Κόδρου. 

Η πόλη ήταν από τις ιδρυτικές του Κοινού των Ιώνων. Συμμετείχε στον Μελιακό πόλεμο μαζί με τις γειτονικές της πόλεις Μίλητο και Πριήνη. Με την λήξη του πολέμου μοιράστηκε την περιοχή της ηττημένης Μελίας μαζί με την Μίλητο, την Πριήνη και την Έφεσο. 

Η Μυούντα την περίοδο που χτίστηκε ήταν παραλιακή πόλη αλλά σταδιακά λόγω των προσχώσεων του ποταμού Μαίανδρου ή ακτογραμμή μετατοπίστηκε πολύ δυτικότερα και μετατράπηκε σε πόλη της ενδοχώρας. Στην θέση της σήμερα βρίσκεται το Τουρκικό χωριό Avşar Kalesi.
Μεσιέ 105

Ο Μεσιέ 105 (γνωστός και ως "Μ105" και "NGC 3379") είναι ένας ελλειπτικός γαλαξίας σε απόσταση 32 εκατομμυρίων ετών φωτός, στον αστερισμό Λέοντα. Ανήκει στην ομάδα Μ96, μαζί με τον Μεσιέ 95 και τον Μεσιέ 96.
Ιφρίτ

Στους αραβικούς μύθους, Ιφρίτ ή Εφρίτ (αραβ. عفريت) είναι ένα είδος ισχυρού δαιμονικού τζίνι, περίφημου για τη δύναμη και την πονηριά τους. 

Είναι ένα πλάσμα από φωτιά, αρσενικό ή θηλυκό, που ζει κάτω από τη γη κοντά σε ερείπια. Τα ιφρίτ είναι τρωτά μονάχα στη μαγεία, που μπορεί να χρησιμοποιηθεί είτε για να τα σκοτώσει είτε να τα αιχμαλωτίσει.

Όπως και τα τζίνι, τα ιφρίτ μπορεί να είναι καλά ή κακά, αλλά απεικονίζονται συνηθέστερα ως αδυσώπητα και διεφθαρμένα πλάσματα.
Κολοφώνα

Η Κολοφώνα ήταν αρχαία πόλη της Ιωνίας, χτισμένη κοντά στις ακτές της Μικράς Ασίας, ανάμεσα στην Λέβεδο και την Έφεσο. Η πόλη χτίστηκε τον 11ο αιώνα π.Χ. από Ίωνες που προέρχονταν πιθανόν από την Αττική. Σύμφωνα με τον τον Στράβωνα οικιστής της πόλης ήταν ο Ανδραίμων, απόγονος του μυθικού βασιλιά της Αθήνας Κόδρου. Στην επικράτεια της πόλης ανήκε και η πόλη Κλάρος η οποία θεωρούταν παλαιότερη με ιδρυτή τον ήρωα από την Κρήτη Ράκιο. Στην πόλη αυτή λειτουργούσε μαντείο και υπήρχε σημαντικό ιερό αφιερωμένο στον Απόλλωνα. 

Η Κολοφώνα ήταν μία από τις δώδεκα πόλεις του Κοινού των Ιώνων. Φαίνεται πως συμμετείχε και αυτή στον Μελιακό πόλεμο. Από την Κολοφώνα καταγόταν ο λυρικός ποιητής Μίμνερμος και ο φιλόσοφος Ξενοφάνης. Σήμερα στην θέση της Κολοφώνας βρίσκεται η μικρή τουρκική πόλη Değirmendere.
Μεσιέ 101

Ο Μεσιέ 101 (γνωστός και ως "γαλαξίας Ακιδωτός τροχός" και "NGC 5457") είναι ένας μεγάλος ραβδωτός σπειροειδής γαλαξίας σε απόσταση 27 εκατομμυρίων ετών φωτός στον αστερισμό Μεγάλη Άρκτος. Είναι ο μεγαλύτερος γαλαξίας στην Ομάδα γαλαξιών Μ101. Εκπέμπει ακτίνες Χ.
Ερρίκος της Σκωτίας

O Ερρίκος της Σκωτίας (Αγγλ. "Henry, Earl of Northumbria", 1114 – 12 Ιουνίου 1152), μέλος του Οίκου του Ντάνκελντ και διάδοχος του θρόνου της Σκωτίας ήταν γιος του Δαυίδ Α΄ της Σκωτίας και της συζύγου του Μαώ του Χάντιγκτον. Ο Ερρίκος της Σκωτίας 3ος κόμης του Χάντιγκτον και 3ος κόμης της Νορθουμβρίας πήρε το όνομα του από τον θείο του Ερρίκου Α΄ της Αγγλίας που είχε παντρευτεί την αδελφή του πατέρα του Ματθίλδη της Σκωτίας. Ο πατέρας του Δαυίδ Α΄ επιτέθηκε στην Αγγλία (1136) και αντιμετώπισε τον Στέφανο του Μπλουά στο Καρλάιλ. Ακολούθησε συμφωνία μεταξύ τους χωρίς μάχη σύμφωνα με την οποία ο Ερρίκος θα έδινε όρκο υποτέλειας στον Στέφανο για το Καρλάιλ και την κομητεία του Χάντιγκτον. Ο Ερρίκος ταξίδευσε στην Αγγλική αυλή το Πάσχα του 1136, το ταξίδι ακολούθησαν πολλές κατηγορίες για προδοσία με αποτέλεσμα να επιστρέψει ο Ερρίκος ύστερα από απαίτηση του πατέρα του.

Ύστερα από δεύτερη επίθεση από τον πατέρα του ο Ερρίκος χρίστηκε με την κομητεία της Νορθουμβρίας (1139), την ίδια χρονιά συνάντησε τον Στέφανο στο Νότιγχαμ, δέχτηκε το Καρλάιλ και το Κάμπερλαντ και έδωσε όρκο υποτέλειας στον Στέφανο για την κομητεία.
Την συμφωνία του Ερρίκου με τον Στέφανο ακολούθησε ο γάμος του Ερρίκου με την Άντα ντε Βαρέν, ο γάμος σταθεροποίησε την θέση του Ερρίκου στο βασίλειο του Στεφάνου. Μετά την αιχμαλωσία των δυνάμεων του Στέφανου από τις δυνάμεις της Αυτοκράτειρας Ματθίλδης ο Ερρίκος κράτησε την κομητεία της Νορθουμβρίας σαν Σκωτσέζικο δώρο. Μετά τον θάνατο του Ερρίκου η κομητεία πέρασε στον ετεροθαλή αδελφό του Σίμων Β΄ του Σενλίς.
Βασίλειος Σταυρινός

Ο Βασίλειος Σταυρινός , (Κωνσταντινούπολη 1907 - Αθήνα, 12 Μαρτίου 1987), ήταν Έλληνας αθλητής του στίβου. Πανελληνιονίκης Βαλκανιονίκης και μέλος της εθνικής ομάδας από το 1927 έως το 1934.

Ξεκίνησε τον αθλητισμό στην Κωνσταντινούπολη και στον τοπικό Α.Σ. Πέρα σαν ποδηλάτης παίρνοντας μέρος σε αγώνες ποδηλασίας. Το 1924 η οικογένεια του μετακόμισε στην Αθήνα και γράφτηκε στην ΑΕΚ στο τμήμα κλασικού αθλητισμού. Συμμετείχε για πρώτη φορά σε αγώνες στα Παναθήναια του 1926 παίρνοντας δυο χρυσά στα 1000μ και στα 3000μ κι ένα αργυρό μετάλλιο στα 300μ. Τον Οκτώβριο του 1930 κατέρριψε το πανελλήνιο ρεκόρ στα 400 μέτρα , το είχε ισοφαρίσει δύο μήνες πριν στα "Εκατόμβαια", με την εθνική ομάδα 4χ400 είχε καταρρίψει τρεις φορές το πανελλήνιο ρεκόρ , ρέκορντμαν ήταν μια φορά και στα 300 μέτρα το 1928. 

Συμμετείχε στους Ολυμπιακούς αγώνες του Άμστερνταμ το 1928 . Σταμάτησε τον αθλητισμό το 1936.

Κηδεύτηκε από τον ιερό ναό του νεκροταφείου Βύρωνος στις 13 Μαρτίου 1987.
Μυκάλη

250px|right|thumb|Η χερσόνησος της Μυκάλης. Στον χάρτη σημειώνονται οι διαφορετικές θέσεις της νότιας ακτής που μετατοπίζεται δυτικότερα λόγω προσχώσεων του ποταμού Μαίανδρου
Η Μυκάλη ("Τουρκικά":Dilek Daği) είναι χερσόνησος της δυτικής ακτής της Μικράς Ασίας νοτιοανατολικά της Σάμου. Ολόκληρη η χερσόνησος καταλαμβάνεται από το ομώνυμο βουνό με μέγιστο υψόμετρο 1.243 μέτρα. Η βόρεια πλευρά της χερσονήσου είναι αρκετά ομαλή ενώ η νότια είναι απόκρημνη στο μεγαλύτερο μέρος της. Μεταξύ της Σάμου και της χερσονήσου σχηματίζεται πορθμός πλάτους 1600 μέτρων που ονομάζεται πορθμός της Μυκάλης. Στην αρχαιότητα ονομαζόταν και επταστάδιος πορθμός γιατί το πλάτος του αντιστοιχούσε σε επτά στάδια. Μυκάλη (ή Μεσόκαμπος) ονομάζεται επίσης και η απέναντι ακτή της Σάμου.
Βασίλης Δημητρίου

Ο Βασίλης Δημητρίου (12 Απριλίου 1945 - 28 Απριλίου 2015) ήταν Έλληνας συνθέτης και στιχουργός.
Περραιβία

250px|right|thumb|Η αρχαία Θεσσαλία
Η Περραιβία ήταν αρχαία ελληνική χώρα της Ηπειρωτικής Ελλάδας στα βόρεια της Θεσσαλίας που ούτε ανεξάρτητη υπήρξε ποτέ, ούτε και με συγκεκριμένα όρια. Οι Περραιβοί ήταν περίοικος λαός της αρχαίας Θεσσαλίας. Σήμερα ταυτίζεται με την επαρχία Ελασσόνας.
Μάλμπορκ

Το Μάλμπορκ (', ') είναι πόλη στην βόρεια Πολωνία στην περιοχή Ζούλαβυ (δέλτα του Βιστούλα), η οποία μετρά 38.478 κατοίκους (2006). Υπαγόμενο στο Βοϊβοδάτο της Πομερανίας από το 1999, παλαιότερα υπαγόταν στο Βοϊβοδάτο του Έλμπλαγκ (1975–1998). Αποτελεί πρωτεύουσα του ομώνυμου νομού.

Ιδρυμένη κατά τον 13ο αιώνα από τους Ιππότες του Τευτονικού Τάγματος, η πόλη είναι ιδιαιτέρως γνωστή για το μεσαιωνικό της κάστρο, χτισμένο κατά τον 13ο αιώνα ως έδρα του Τάγματος σε μια περιοχή που αργότερα έγινε γνωστή ως Ανατολική Πρωσία.
Κύπελλο Κόρατς 1993-94

Το Κύπελλο Κόρατς καλαθοσφαίρισης ανδρών περιόδου 1993-94 ήταν η διοργάνωση κατά την οποία μια Ελληνική ομάδα έφθασε στην πρώτη κατάκτησή της και τέταρτη συνολικά για την Ελλάδα σε όλα τα Ευρωπαϊκά Κύπελλα. Το Κύπελλο Κόρατς 1993-94 διεξήχθη σε αλλεπάλληλους γύρους διπλών αναμετρήσεων, έως και τον Τελικό, στον οποίο προκρίθηκαν η Ιταλική Στεφανέλ Τριέστε του Μπόγκνταν Τάνιεβιτς και ο ΠΑΟΚ του Σούλη Μαρκόπουλου. Προηγουμένως, στα ημιτελικά, οι Θεσσαλονικείς είχαν αποκλείσει τον έτερο εκπρόσωπο της Ελλάδας Πανιώνιο του Κώστα Μίσσα και μάλιστα με δυο νίκες, τόσο στο κλειστό της Νέας Σμύρνης με 85-83, όσο και στο Αλεξάνδρειο Μέλαθρο με 82-64.
Κοινό των Ιώνων

250px|right|thumb|Οι πόλεις της Ιωνικής Δωδεκάπολης
Το Κοινό των Ιώνων (ή Ιωνική Δωδεκάπολη) ήταν μία ομοσπονδία των πόλεων της Ιωνίας. Σχηματίστηκε ως θρησκευτική ένωση αντίστοιχη με τις αμφικτυονίες της ηπειρωτικής Ελλάδας και κέντρο της είχε το Πανιώνιο, ιερό χώρο στην Μυκάλη αφιερωμένο στον Ελικώνιο Ποσειδώνα. Στο κοινό συμμετείχαν οι δώδεκα ισχυρότερες πόλεις των Ιώνων, η Μίλητος, η Μυούς, η Πριήνη, η Έφεσος, η Κολοφώνα, ή Λέβεδος, η Τέως, οι Κλαζομενές, η Φώκαια, η Ερυθρές και οι νησιωτικές πόλεις Χίος και Σάμος. Για τον λόγο αυτόν ονομαζόταν και Ιωνική Δωδεκάπολη.

Ιωνία
* Νότια 3: η Μίλητος, η Μυούς και η Πριήνη = Καρία
* Βόρεια 6: η Έφεσος, η Κολοφώνα, ή Λέβεδος, η Τέως, οι Κλαζομενές και η Φώκαια = Λυδία
* Βορειοδυτικά και νησί 2: η Ερυθρές και η νησιώτικη πόλη Χίος
* Νοτιοδυτικά νησί 1: η Σάμος
Σταμάτης Νικολόπουλος

Ο Σταμάτης Νικολόπουλος ήταν Έλληνας αθλητής της ποδηλασίας, Ολυμπιονίκης το 1896 με δύο δεύτερες θέσεις.

Συμμετείχε στους Α' Ολυμπιακούς αγώνες της Αθήνας το 1896. Ήταν 2ος στην κούρσα 2 χλμ πίσω από τον Γάλλο Πολ Μασσόν με επίδοση 5.00.2 και στην κούρσα ταχύτητας (σπριντ) 333μ πάλι δεύτερος πίσω από τον Μασσόν με επίδοση 25.4.
Γεώργιος Κωλέττης

Ο Γεώργιος Κωλέττης ήταν Έλληνας αθλητής της ποδηλασίας, Ολυμπιονίκης το 1896 .

Συμμετείχε στους Α' Ολυμπιακούς αγώνες της Αθήνας το 1896. Ήταν 2ος στην κούρσα 100 χλμ πίσω από τον Γάλλο Φλαμένγκ , ο αγώνας έγινε στο Ποδηλατοδρόμιο του Φαλήρου.. Στον αγώνα συμμετείχαν 10 ποδηλάτες κι έκαναν 300 φορές τον γύρο του ποδηλατοδρομίου για να συμπληρώσουν τα 100 χλμ , η έναρξη δόθηκε στις 13.00 μ.μ. στην διάρκεια της διαδρομής μάλιστα ο Λεόν Φλαμένγκ έπεσε με το ποδήλατό του και συνέχισε τον αγώνα. Μετά από δύο ώρες περίπου οι υπόλοιποι αθλητές είχαν εγκαταλείψει και έμειναν στον αγώνα ο Κωλέττης με τον Φλαμένγκ, τελικά ο Φλαμένγκ τερμάτισε πρώτος 11 γύρους μπροστά από τον Έλληνα ποδηλάτη . Στον αγώνα συμμετείχαν άλλοι δύο Έλληνες οι Αριστείδης Κωνσταντινίδης και Γιώργος Ασπιώτης.

Στις 26 Απριλίου 1898 αναφέρεται ότι συμμετείχε στους ποδηλατικούς αγώνες που διοργάνωσε στο ποδηλατοδρόμιο του Φαλήρου ο Ποδηλατικός Γυμναστικός σύλλογος Αθηνών και ήταν πρώτος σε αγώνισμα.
Ευάγγελος Κουβέλης

Ο Ευάγγελος Κουβέλης (1918 - ?), ήταν Έλληνας ποδηλάτης από τους μεγαλύτερους προπολεμικά, πολλές φορές πανελληνιονίκης και μία φορά χρυσός βαλκανιονίκης ο μοναδικός για πολλά χρόνια Έλληνας ποδηλάτης. Διετέλεσε και πρόεδρος της Ελληνικής Ομοσπονδίας Ποδηλασίας από το 1983 μέχρι το 1987. 

Ήταν αθλητής της ΑΕΚ και πρώτο εμφανίστηκε σε αγώνες το 1933 στον αγώνα 40 χλμ Αθήνα-Μπογιάτι όπου τερμάτισε 7ος, πρώτος επίσημος αγώνας στο πανελλήνιο πρωτάθλημα 50 χλμ που τερμάτισε 17ος. Την ίδια χρονιά συμμετείχε στο πανελλήνιο πρωτάθλημα στην κούρσα 33 χλμ όπου τερμάτισε 1ος με δανεικό ποδήλατο. Το 1935 στον διεθνή αγώνα της Εκθέσεως Θεσσαλονίκης κέρδισε τις κούρσες των 10 χλμ και των 40 χλμ όπου παρόλο τον έπιασε λάστιχο και αναγκάστηκε να το αλλάξει τερμάτισε πρώτος. Το 1936 πρώτος σε κούρσα 50 χλμ. Πρώτος ήταν και στον αγώνα 105 χλμ Αθήνα-Χαλκίδα τις χρονιές 1937, 1938, και 1939 και στο πανελλήνιο πρωτάθλημα του 1939 στα 150 χλμ. Μεγάλος του αντίπαλος στις κούρσες του πανελλήνιου πρωταθλήματος ήταν ο Παντελής Λεωνίδης του Πειραϊκού όπου οι μονομαχίες τους έμειναν ιστορικές. Το 1937 πρώτευσε στις κούρσες του πανελλήνιου πρωταθλήματος στα 10χλμ, και 54 χλμ. Το 1938 δεύτερος στα 17 χλμ, στα 100χλμ, στα 150 χλμ και τρίτος στο 1 χλμ. Το 1939 πρώτος πάλι στην κούρσα των 19 χλμ και δεύτερος σε αυτή των 60 χλμ και στα 17 χλμ . 

Το 1940 σημείωσε την μεγαλύτερη νίκη στην καριέρα του τερματίζοντας 1ος στους βαλκανικούς αγώνες του Βουκουρεστίου στον αγώνα 33 χλμ και στα 4 χλμ πουρσουίτ, στους ίδιους αγώνες ήταν τέταρτος στα 132 χλμ. Στην Ελλάδα το 1940 ήταν πρώτος στα 75 χλμ και δεύτερος στα 25 χλμ, στα 20 χλμ στα 150 χλμ και τρίτος στα 98 χλμ. Με την έναρξη του Β παγκοσμίου πολέμου σταμάτησε την ποδηλασία μέχρι το 1946 που επανήλθε στους αγώνες. Το 1946 όταν και η ΠΟΕ διοργάνωσε τους πρώτους μετά τον πόλεμο αγώνες του πανελλήνιου πρωταθλήματος ο Κουβέλης έκανε την στρατιωτική του θητεία και αδυνατούσε να προπονηθεί παρ'όλα αυτά ήταν τρίτος στην κούρσα των 20 χλμ 

Συμμετείχε και στους Ολυμπιακούς αγώνες του 1948 που έγιναν στο Λονδίνο, πήρε μέρος στην κούρσα των 195 χλμ όπου δεν κατάφερε να τερματίσει. Το 1949 ήταν πρώτος στα 50 χλμ με πανελλήνιο ρεκόρ και πρώτος στα 30 χλμ και στα 100 χλμ . Επίσης πήρε μέρος στον δοκιμαστικό αγώνα 220 χλμ Αθήνα-Πάτρα χωρίς στάση μαζί με τον Δημητριάδη σε μία μεγάλη διαδρομή που ο τερματισμός τότε θεωρούνταν άθλος . Το 1950 στο ετήσιο δημοψήφισμα της εφημερίδας Αθλητική Ηχώ ανακηρύχθηκε ο καλύτερος Έλληνας ποδηλάτης για το 1950.

Μετά το τέλος της καριέρας του έγινε αλυτάρχης αγώνων ενώ υπήρξε ιδρυτής, 1954, και προπονητής του "Ποδηλατικού Συλλόγου Ερμής" του πρώτου μεταπολεμικά αμιγώς ποδηλατικού συλλόγου στην Ελλάδα όπου μεταπολεμικά πρωταγωνίστησε στα Πανελλήνια πρωταθλήματα, αναδεικνύοντας πολλούς πρωταθλητές Ελλάδος. Μέσω του Π.Σ. Ερμής διοργάνωνε από το 1954 την κούρσα "Ανάβαση Πάρνηθας", πρώτος νικητής της διαδρομής το 1954 ήταν ο ίδιος ο Κουβέλης με ρεκόρ αγώνων 41,45 που καταρρίφθηκε μετά από 20 χρόνια .
Ευτυχία

μικρογραφία|Ευτυχία
Ευτυχία είναι η ψυχική ικανοποίηση του ανθρώπου, προερχόμενη από την εκπλήρωση των επιθυμιών και την επιτυχία των σκοπών του. Δεν υπάρχει μόνιμη ευτυχία, υπάρχουν μόνο στιγμές ευτυχίας.

Στη σύγχρονη εποχή οι περισσότεροι άνθρωποι θεωρούν ευτυχία την υλική ευμάρεια, τα υλικά αγαθά, την ανάπτυξη της τεχνολογίας, τα κοινωνικά αξιώματα, τη δόξα, ενώ άλλοι πιστεύουν πως ο πλούσιος είναι ευτυχισμένος. Έτσι, όταν αυτά χαθούν, χάνεται και η ευτυχία τους.

Ο Αριστοτέλης στα Ηθικά του συγγράμματα διακρίνει την ευτυχία, η οποία μπορεί να είναι προϊόν τύχης και πρόσκαιρη, από την ευδαιμονία, η οποία συνδέεται με τη διαβίωση και τη δράση σύμφωνα με τις ηθικές αρετές και τη λογική.

Στο πεδίο της ψυχολογίας, η ευτυχία εξετάζεται από ψυχολόγους της λεγόμενης ανθρωπιστικής σχολής, όπως ο Άμπρααμ Μάσλοου, και τη λεγόμενη θετική ψυχολογία, η οποία εξετάζει τις θετικές όψεις της ψυχολογίας του υγιούς υποκειμένου, εν αντιθέσει με τους πιο παραδοσιακούς κλάδους ψυχολογίας, οι οποίοι εξετάζουν τις ψυχικές παθήσεις και διαταραχές.

Oι Βουδιστές θεωρούν πως για να κατακτήσεις την ευτυχία χρειάζεται ένας συνεχές αγώνας που συμπεριλαμβάνει τον διαλογισμό και την πειθαρχία.Αναφερεται πως ο άνθρωπος κατακτά την απόλυτη ευτυχία όταν παύει να έχει τον νου στον παρελθόν ή το μέλλον και βρίσκεται στο εδώ και το τώρα.Η κατάσταση της μόνιμης ευτυχίας ονομάζεται φώτιση.
Χερσόνησος της Ερυθραίας

350px|right|thumb|Η χερσόνησος της Ερυθραίας σημειωμένη στον χάρτη της Μικράς Ασίας
280px|thumb|Χάρτης της χερσονήσου
Η Χερσόνησος της Ερυθραίας ("Τουρκικά:Karaburun Yarımadası") είναι μία από τις μεγαλύτερες χερσονήσους της Τουρκίας και μαζί με την περιοχή της Τρωάδας αποτελούν τα δυτικότερα σημεία της Μικράς Ασίας. Βρίσκεται δυτικά της Σμύρνης απέναντι από την Χίο και χωρίζει τον Κόλπο της Σμύρνης από τον Κόλπο της Εφέσου (ή "Σκαλανόβας"). Η χερσόνησος πήρε το όνομά της από την αρχαία Ελληνική πόλη Ερυθρές που βρισκόταν στην δυτική ακτή της χερσονήσου.

Στην αρχαιότητα η χερσόνησος είχε αποικιστεί από Ίωνες και στις ακτές της είχαν ιδρύσει τις πόλεις Ερυθρές, Κλαζομενές και Τέως. Σήμερα η χερσόνησος είναι αρκετά αραιοκατοικημένη. Οι μεγαλύτεροι οικισμοί της χερσονήσου είναι το Τσεσμέ στην δυτική άκρη της χερσονήσου, τα Βουρλά στα ανατολικά της χερσονήσου και το Καραμπουρούμ στα βόρεια της χερσονήσου.

Στις 13 Σεπτεμβρίου του 1922, με την αποτυχία της Μικρασιατικής εκστρατείας, τα τελευταία Ελληνικά στρατεύματα οχυρώθηκαν στην χερσόνησο των Ερυθρών, με μία ισχυρή στρατιωτική δύναμη να φυλάει το λεπτότερο σημείο του ισθμού, μήκους 11 χιλιομέτρων. Από εκεί ξεκίνησε η οργανωμένη και ασφαλής αποχώρηση των Ελληνικών στρατευμάτων. Όσοι στρατιώτες ήταν να επιστρέψουν στον Πειραιά παροπλίστηκαν, αλλά αυτοί που μεταφέρθηκαν προς την Θράκη διατήρησαν τον οπλισμό τους. 
Μετά τη Μικρασιατική Καταστροφή Έλληνες πρόσφυγες από τις Ερυθρές και συγκεκριμένα από τα χωριά Λυθρί, Βουρλά, Αλάτσατα, Τσεσμέ, Σιβρισάρι, Καράμπουρνα, Μελί κ.α., εγκαταστάθηκαν πάνω από τη Κηφισιά όπου ίδρυσαν τον οικισμό της Νέας Ερυθραίας.

Η χερσόνησος έχει κυρίως χαμηλά υψώματα με το μεγαλύτερο να έχει κορυφή στα 1.218 μέτρα. Η βλάστηση της χερσονήσου είναι κυρίως θαμνώδης με εξαίρεση ορισμένες ζώνες που καλύπτονται από πευκοδάση.
(230965) 2004 XA192

Το (230965) 2004 XA192 είναι ένα μεγάλο αντικείμενο της εξωτερικής ζώνης του Κάιπερ με απόλυτο μέγεθος 4. Η διάμετρός του υπολογίστηκε με βάση παρατηρήσεις από τα διαστημικά τηλεσκόπια Χέρσελ και Σπίτζερ σε 339+120-95 χλμ.. Ανακαλύφθηκε στις 12 Δεκεμβρίου 2004 στο αστεροσκοπείο του Πάλομαρ. Είναι υποψήφιος πλανήτης νάνος. Η πιο πιθανή περίοδος περιστροφής είναι 7,88 ώρες, ενώ μια άλλη, λιγότερο πιθανή, τιμή είναι 11,49 ώρες.

Προς το παρόν βρίσκεται σε απόσταση 35,6 ΑΜ από τον Ήλιο, κοντά στο περιήλιό του.
Ενισχυμένη Κλίμακα Φουτζίτα

Η Ενισχυμένη Κλίμακα Φουτζίτα (Enhanced Fujita Scale) ή Κλίμακα EF είναι μια βελτιωμένη εκδοχή της πρώτης Κλίμακας Φουτζίτα και χρησιμοποιείται στη Βόρεια Αμερική για την ταξινόμηση της έντασης των σιφώνων, με βάση τις ζημιές που προκαλούν οι σίφωνες στις ανθρώπινες κατασκευές και στην βλάστηση. Αντικατέστησε την αρχική Κλίμακα Φουτζίτα, που είχε θεσπιστεί το 1971 από τον Ted Fujita. Προς το παρόν, η νέα αυτή Κλίμακα χρησιμοποιείται μόνο στις Ηνωμένες Πολιτείες, όπου και τέθηκε σε εφαρμογή στις 1 Φεβρουαρίου 2007, και στον Καναδά από τις 1 Απριλίου 2013.
Γεώργιος Ορφανίδης

100px|right|Campione olimpico
Ο Γεώργιος Ορφανίδης (1861 - 1942) ήταν Έλληνας ολυμπιονίκης της σκοποβολής, από τους πρωτοπόρους της σκοποβολής στην Ελλάδα.
Τιτίκα Βλαχοπούλου

Η Τιτίκα Βλαχοπούλου (Ξάνθη 1948-) είναι Ελληνίδα ηθοποιός.
Ντουμίτρου Ντουμιτρίου

Ο Ντουμίτρου Ντουμιτρίου ("Dumitru Ţiţi Dumitriu") (γεν. στις 19 Νοεμβρίου 1945 στο Βουκουρέστι) είναι παλαίμαχος διεθνής ποδοσφαιριστής και νυν προπονητής από τη Ρουμανία. Αγωνιζόταν στη μεσαία γραμμή. Ως προπονητής έχει εργαστεί και στην Ελλάδα, στην ΑΕΚ και στον Πανιώνιο.
Ίμρε Κέρτες

Ο Ίμρε Κέρτες ("Imre Kertész", 9 Νοεμβρίου 1929 - 31 Μαρτίου 2016) ήταν Ούγγρος συγγραφέας εβραϊκής καταγωγής, επιζών του Ολοκαυτώματος, που βραβεύτηκε με το βραβείο Νόμπελ Λογοτεχνίας το 2002 καθώς με το έργο του «"αναδεικνύει την εύθραυστη ατομική εμπειρία απέναντι στη βάρβαρη αυθαιρεσία της ιστορίας"».
Παναγιώτης Παρασκευόπουλος

μικρογραφία|Ο Παρασκευόπουλος στο Γαλλικό πρωτάθλημα στίβου το 1903 με την φανέλα της Ρασίνγκ
Ο Παναγιώτης Παρασκευόπουλος ( Γορτυνία 1875 - Καρουσάδες Κέρκυρας 8 Ιουλίου 1956), ήταν Έλληνας Ιατρός, εθελοντής, αθλητής του στίβου και της Ποδηλασίας, Πανελληνιονίκης, πρωταθλητής Γαλλίας και Ολυμπιονίκης το 1896.
Σπυρίδων Χαζάπης

Ο Σπυρίδων Χαζάπης (Άνδρος 1872 - ;) ήταν Έλληνας αθλητής της κολύμβησης, δεύτερος Ολυμπιονίκης το 1896.

Στους Α' Ολυμπιακούς αγώνες του 1896 συμμετείχε στα 100μ. ελευθέρας για ναύτες . Το αγώνισμα διεξήχθη στην Ζέα και ο Χαζάπης τερμάτισε δεύτερος πίσω από τον Μαλοκίνη. Στο αγώνισμα είχαν δηλώσει συμμετοχή μόνο Έλληνες κολυμβητές.
Ιωάννης Ανδρέου

Ο Ιωάννης Ανδρέου ήταν Έλληνας αθλητής της κολύμβησης, δεύτερος Ολυμπιονίκης το 1896. Ήταν αθλητής του Ομίλου Πεζοπόρων Πειραιώς.

Στους Α' Ολυμπιακούς αγώνες του 1896 συμμετείχε στην κολύμβηση και στα 1.200 μέτρα ελευθέρας. Η κολύμβηση διεξήχθη στην Ζέα κι ο Ανδρέου ήταν δεύτερος πίσω από τον πρώτο Άλφρεντ Χάγιος, ενώ τρίτος ήταν ο Ευστάθιος Χωραφάς.
Τηλέμαχος Καράκαλος

Ο Τηλέμαχος Καράκαλος (1866 - 15 Ιουνίου 1951) ήταν Έλληνας αθλητής της ξιφασκίας, ολυμπιονίκης το 1896, στρατιωτικός που αποστρατεύτηκε με τον βαθμό του στρατηγού πυροβολικού.
Internet Download Manager

Το Internet Download Manager (ή απλά IDM) είναι ένα πρόγραμμα υπολογιστή με άδεια shareware το οποίο επιταχύνει την λήψη αρχείων από το internet, είναι διαθέσιμο μόνο για το λειτουργικό σύστημα των Microsoft Windows.
Kismet

Το Kismet είναι ένα πρόγραμμα ηλεκτρνονικού υπολογιστή το οποίο μπορεί να "εντοπίζει" δίκτυα (network detector), να "υποκλέπτει πακέτα" (packet sniffer) και επίσης μπορεί να εντοπίζει επιθέσεις σε 802.11 WLAN δίκτυα. Το Kismet δουλεύει με όλες τις ασύρματες κάρτες που υποστηρίζουν monitor mode, και μπορεί να ανιχνεύσει δίκτυα 802.11a, 802.11b, 802.11g.

Το πρόγραμμα τρέχει σε Linux, FreeBSD, NetBSD, OpenBSD, Mac OS X, Microsoft Windows. 

Διατίθεται από την άδεια Γενική Άδεια Χρήσης GNU και είναι ελεύθερο λογισμικό.
Γραμμική αναζήτηση

<br>

Γραμμική αναζήτηση ονομάζεται ένας αλγόριθμος αναζήτησης ενός στοιχείου (το λεγόμενο "στοιχείο-κλειδί") σε μια δομή δεδομένων. Ο αλγόριθμος χρησιμοποιεί τη μέθοδο της τυφλής αναζήτησης (brute-force), καθώς δεν επιλέγει με κάποια κριτήρια μια υπο-περιοχή αναζήτησης, αλλά στηρίζεται στο γεγονός ότι αν ελέγξει όλα τα στοιχεία της δομής δεδομένων ένα προς ένα, τότε αν υπάρχει το στοιχείο κλειδί στη δομή θα το βρει. Είναι ο πιο απλός αλγόριθμος αναζήτησης και ο λιγότερο αποδοτικός. Ωστόσο, είναι ο απαραίτητος, αν η δομή δεν είναι ταξινομημένη.
Δυαδική αναζήτηση

Δυαδική αναζήτηση ονομάζεται ένας αναδρομικός αλγόριθμος αναζήτησης ενός στοιχείου (το λεγόμενο "στοιχείο-κλειδί") σε έναν ταξινομημένο μονοδιάστατο πίνακα. Ο αλγόριθμος αυτός χρησιμοποιεί την τεχνική Διαίρει και Βασίλευε. Εν γένει, η αναζήτηση σε έναν μη ταξινομημένο πίνακα γίνεται σε χρόνο γραμμικό ως προς το μέγεθος της εισόδου, συγκρίνοντας ένα προς ένα τα στοιχεία της εισόδου με το κλειδί. Όμως, η δυαδική αναζήτηση στηρίζεται στο γεγονός ότι ο πίνακας είναι ταξινομημένος, μειώνοντας έτσι σημαντικά τον αριθμό των συγκρίσεων που απαιτούνται.

Εναλλακτικά μπορεί να χρησιμοποιηθεί κάποια άλλη δομή δεδομένων, αλλά είναι απαραίτητο αυτή να υποστηρίζει την τυχαία προσπέλαση σε σταθερό χρόνο, ώστε να διατηρηθεί η λογαριθμική ταχύτητα του αλγορίθμου. Για παράδειγμα, η δυαδική αναζήτηση δεν μπορεί να εφαρμοστεί σε μια δομή δεδομένων όπως η λίστα.
Ίλαν Ραμόν

thumb|250px|right|

Ο Ίλαν Ραμόν (20 Ιουνίου 1954 - 1 Φεβρουαρίου 2003, εβραϊκά: אילן רמון) ήταν πιλότος της Ισραηλινής Πολεμικής Αεροπορίας και ο πρώτος Ισραηλινός αστροναύτης. Ο Ραμόν ήταν ο χειριστής φορτίου κατά τη διάρκεια της αποστολής STS-107, της μοιραίας αποστολής του διαστημικού λεωφορείου Κολούμπια, όταν αυτός και άλλα έξι μέλη του πληρώματος σκοτώθηκαν κατά τη διάρκεια του δυστυχήματος στη φάση επανεισόδου στην ατμόσφαιρα πάνω από το νότιο Τέξας. Ο Ίλαν Ραμόν είναι μόνος μη Αμερικανός πολίτης βραβευμένος με το Διαστημικό Μετάλλιο της Τιμής του Αμερικανικού Κογκρέσου. Ένας από τους γιους του, πέθανε το 2010 σε ηλικία 21 ετών, σε συντριβή μιας εκπαιδευτικής πτήσης.
Άλκη Κυριακίδου-Νέστορος

Η Άλκη Κυριακίδου-Νέστορος (Θεσσαλονίκη, 1935 – 29 Σεπτεμβρίου 1988) ήταν Ελληνίδα λαογράφος και καθηγήτρια πανεπιστημίου. Ήταν κόρη του καθηγητή λαογραφίας Στίλπωνα Κυριακίδη.
Πανεπιστήμιο Κορνέλ

right|thumb|250px|Κορνέλ: Το κεντρικό "campus"Το Πανεπιστήμιο Κορνέλ (Cornell University) είναι ιδιωτικό πανεπιστήμιο στην πολιτεία της Νέας Υόρκης στις Η.Π.Α. και συγκεκριμένα στην Ίθακα. Ιδρύθηκε το 1865 από τον Έζρα Κορνέλ (Ezra Cornell) του οποίου το όνομα και φέρει. Ο Κορνέλ οραματίστηκε ένα πανεπιστημιακό ίδρυμα στο οποίο όπως χαρακτηριστικά έγραψε "οποιοσδήποτε θα μπορούσε να βρει σπουδή και διδασκαλία σε οποιοδήποτε αντικείμενο σπουδών". Η θέση αυτή του Κορνέλ υπήρξε ιδιαίτερα πρωτοποριακή για την εποχή εκείνη καθώς στο Κορνέλ εισάγετο κανείς ανεξαρτήτως φύλου, χρώματος, οικονομικής και κοινωνικής κατάστασης, θρησκευτικής ή πολιτικής πεποίθησης αλλά με μόνο κριτήριο την ακαδημαϊκή ικανότητα και επίδοση. Το Κορνέλ σήμερα έχει σημεία παρουσίας στην πόλη της Νέας Υόρκης αλλά και στη Ντόχα του Κατάρ όπου διατηρεί μία πλήρη Ιατρική σχολή και ιατρικό ερευνητικό κέντρο. Το Κορνέλ είναι μέλος της φημισμένης λίγκας του Κισσού (Ivy League) μαζί με τα ακόλουθα πανεπιστήμια: Χάρβαρντ (Harvard), Κολούμπια (Columbia), Γέιλ (Yale), Πανεπιστήμιο της Πενσυλβάνια, (UPenn), Πρίνστον (Princeton), Ντάρτμουθ (Dartmouth) και Μπράουν (Brown).

Σαράντα Νομπελίστες συνδέονται με το Κορνέλ είτε ως Καθηγητές/ερευνητές είτε ως απόφοιτοι του πανεπιστημίου. Το 2010 το Κορνέλ κατετάγη 15ο στη γενική κατάταξη στις Η.Π.Α. από την έγκριτη επιθεώρηση "News & World Report National Universities". Το έτος 2009 η επιθεώρηση U.S. News & World Report High School Counselor rankings το κατέταξε 13ο, ενώ κατετάγη 12ο στον κόσμο το 2006 από τη διεθνή έγκριτη επιθεώρηση "Shanghai Jiao Tong University" . Η επιθεώρηση "Britain's THES - QS World University Rankings" κατέταξε το Κορνέλ 15ο παγκοσμίως στη γενική κατάταξη για το 2009 .Το Κορνέλ κατετάγη 7ο σε εθνικό επίπεδο και πρώτο από τα πανεπιστήμια μέλη της "Ivy League" το 2007 σύμφωνα με την επιθεώρηση "The Washington Monthly's" όσον αφορά την προσφορά του στην έρευνα .

Διάσημοι Καθηγητές του Κορνέλ υπήρξαν, μεταξύ άλλων, ο Καρλ Σαγκάν (Carl Sagan), ο Ρίτσαρντ Φάινμαν (Richard Feynman), ο Χανς Μπέτε (Hans Bethe), ο Φρήμαν Ντάυσον (Freeman Dyson) και ο Γεώργιος Παπανικολάου (δημιουργός του Τεστ Παπ).

Τα χρώματα του πανεπιστημίου είναι το βαθύ κόκκινο και το λευκό.
Εσωτερικό γινόμενο

Εσωτερικό γινόμενο ονομάζεται μία ανοιχτή πράξη στοιχείων διανυσματικού χώρου. Το αποτέλεσμα είναι αριθμός. Όταν σε ένα διανυσματικό χώρο ορίζεται το εσωτερικό γινόμενο, τότε μπορεί να οριστεί και το μέτρο του διανύσματος formula_1 το οποίο είναι: formula_2 όπου το formula_3 είναι το εσωτερικό γινόμενο του formula_4 με τον εαυτό του.
Πλαγκτολογία

Η Πλαγκτολογία είναι ιδιαίτερος κλάδος της Βιολογίας, και ειδικότερα της Υδροβιολογίας, της οποίας κύριο αντικείμενο έρευνας και μελέτης είναι η θαλάσσια και γενικά η υδρόβια πλαγκτονική βιοκοινωνία. Η ταξινόμηση αυτής κατά μέγεθος, είδος, και χώρο ανάπτυξης και γενικά εξέτασης αυτής ως ιδιαίτερο υδατικό οικοσύστημα.

Στην ανάπτυξη της πλαγκτολογίας συμβάλλουν κυρίως θαλάσσια ερευνητικά κέντρα καθώς και μεγάλο δίκτυο ωκεανογραφικών σταθμών όπως και ένα σύνολο ερευνητικών σκαφών, ωκεανογραφικών, που καταγράφουν διάφορες παρατηρήσεις, από τις οποίες εξαρτάται το οικοσύστημα του πλαγκτού, και τις οποίες υποβάλλουν στα παραπάνω κέντρα.

Οι εξειδικευμένοι βιολόγοι επιστήμονες του κλάδου αυτού ονομάζονται πλαγκτολόγοι. Στην Ελλάδα σπουδαίες πλαγκτολογικές έρευνες διενεργούν κυρίως το Ελληνικό Κέντρο Θαλασσίων Ερευνών καθώς και η Υδρογραφική Υπηρεσία του Πολεμικού ναυτικού.

Κατηγορία:Υδροβιολογία
*
Κάτω Ποσειδωνία

Η Ποσειδωνία (ή Κάτω Ποσειδωνία) είναι οικισμός στην Νοτιοανατολική Αττική. Διοικητικά υπάγεται στον Δήμο Λαυρεωτικής. Απέχει 59 χιλιόμετρα από την Αθήνα μέσω των Μεσογείων (GR-89), και 72 χιλιόμετρα μέσω της παραλιακής Λεωφόρου Σουνίου (GR-91). Ακόμα, απέχει 4 χιλιόμετρα από την πόλη του Λαυρίου, και 5 χιλιόμετρα από το τουριστικό θέρετρο του Σουνίου. Κατά την απογραφή του 2001, οι κάτοικοι ήταν 794.
Ιουλία Βλαστού

Η Ιουλία Βλαστού (Julie Vlasto πιο γνωστή σαν Diddie Vlasto - Ντιντί Βλαστό, πλήρες όνομα Πηνελόπη-Ιουλία Βλαστού και μετά το γάμο της Πηνελόπη-Ιουλία Σερπιέρη), (Μασσαλία 8 Απριλίου 1903 - Λωζάννη 2 Φεβρουαρίου 1985), ήταν Γαλλίδα αθλήτρια της αντισφαίρισης με ελληνική καταγωγή, πρωταθλήτρια Γαλλίας και Ολυμπιονίκης το 1924.

Γεννήθηκε στη Μασσαλία από Έλληνες γονείς τον Μιχαήλ Βλαστό και την Ρεγγίνα Λιδωρίκη, είχε έναν μεγαλύτερο αδελφό τον Παντελή. Ο πατέρας της ήταν από την Χίο και καταγόταν από την Κωνσταντινούπολη, σπούδασε στην Γαλλία, μόλις τελείωσε τις σπουδές του βρήκε δουλειά στον εμπορικό οίκο Ράλλη και εγκαταστάθηκε μόνιμα στην Μασσαλία. Ο Μιχαήλ ήταν μάλιστα συλλέκτης αρχαίων έργων τέχνης που μετά τον θάνατο του τα δώρισε στο αρχαιολογικό μουσείο της Αθήνας. Το 1927 ( 17 Φεβρουαρίου 1927) παντρεύτηκε τον Ιταλό Τζόνι Σερπιέρη, γιό του Φερνάνδου Σερπιέρη και της Λαυρίας Παχύ και εγγονού του Ιωάννη Βαπτιστή Σερπιέρη του επιχειρηματία που εκμεταλλεύτηκε πρώτος τα σημερινά μεταλλεία Λαυρίου. Εγκαταστάθηκαν στην Ελλάδα και έκαναν τρία παιδιά: την Πατρίτσια-Λαυρία συζ. Παπαδημητρίου, τη Σαβίνα Ι. Σερπιέρη και τον Φερνάνδο Ι. Σερπιέρη (περισσότερο γνωστό με το όνομα Φρέντυ Σερπιέρης).
Μόγκουλς

thumb|Μόγκουλς στο Σούγκαρμπους των ΗΠΑ
Το Σκι με μόγκουλς (Mogul skiing, συχνότερα απλώς μόγκουλς) είναι τύπος του ελεύθερου σκι όπου οι χιονοδρόμοι κάνουν σκι σε έδαφος που έχει πολλές λακκούβες ("moguls").
Σωτήρης Βερσής

Ο Σωτήρης Βερσής (Αθήνα 1876 ή 1879 - Αθήνα 1918) ήταν Έλληνας αθλητής του στίβου και της άρσης βαρών, Ολυμπιονίκης το 1896.

Καταγόταν από εύπορη οικογένεια της Αθήνας και ήταν αθλητής του Πανελλήνιου. Σπούδασε στην εμπορική ακαδημία ενώ εργάστηκε και σαν χρηματιστής. Πέθανε το 1918 στην επιδημία ασιατικής γρίπης.

Το 1896 ήταν πρώτος στην άρση βαρών με ένα χέρι στους προκριματικούς των Ολυμπιακών αγώνων, που θεωρούνται και το πρώτο πανελλήνιο πρωτάθλημα, με δεύτερο τον Παπασιδέρη. Στους Πρώτους Ολυμπιακούς αγώνες της Αθήνας ή άρση βαρών διεξήχθη την δεύτερη μέρα των αγώνων στις 26 Μαρτίου στο Παναθηναϊκό στάδιο και ήρθε τρίτος στο αγώνισμα σηκώνοντας 110 κιλά. Συμμετείχε και στην δισκοβολία όπου κατέλαβε την τρίτη θέση με επίδοση 27,78 μέτρα.

Συμμετείχε και στους Ολυμπιακούς αγώνες του 1900 στο Παρίσι στη δισκοβολία και στη σφαιροβολία όπου αποκλείστηκε στα προκριματικά.

Ασχολήθηκε και με τη σκοποβολή και το 1912 είχε μια πρώτη και μια τρίτη νίκη στους Παναιγύπτιους Αγώνες στην Αλεξάνδρεια.
Δωρίδα (Μικρά Ασία)

280px|right|thumb|Ιστορικές περιοχές της Μικράς Ασίας
Η Μικρασιατική Δωρίδα (αρχ. "Δωρίς η εν Ασία"), είναι η περιοχή στην οποία εγκαταστάθηκαν Δωριείς κατά τον πρώτο ελληνικό αποικισμό. Η περιοχή περιλάμβανε τα νοτιοδυτικά παράλια της Μικράς Ασίας, την περιοχή της Καρίας και κυρίως την περιοχή γύρω από τον Κεραμεικό κόλπο, εκτεινόμενη από την χερσόνησο της Αλικαρνασσού και των τριών χερσονήσων Μύνδου, Κνιδίας και Ροδίας, καθώς και τα απέναντι νησιά του Αιγαίου, τα σημερινά Δωδεκάνησα.

Στην περιοχή αυτή οι Δωριείς ίδρυσαν έξι σημαντικές πόλεις που αργότερα αποτέλεσαν ένα είδος συνομοσπονδίας, την Δωρική εξάπολη. Οι πόλεις αυτές ήταν η Αλικαρνασσός και η Κνίδος, στο Μικρασιατικό τμήμα, η Λίνδος, η Κάμειρος και η Ιαλυσός στο νησί της Ρόδου και η Κως στο ομώνυμο νησί. Οι περισσότερες πόλεις από αυτές είχαν ιδρυθεί από Δωριείς που προέρχονταν από την περιοχή της Αργολίδας. Όπως αναφέρει ο Ηρόδοτος η Αλικαρνασσός εκδιώχθηκε αργότερα από την εξάπολη όταν ο Αλικαρνασσέας Αγασικλής νίκησε στους αγώνες του Τροπίου Απόλλωνα και δεν αφιέρωσε το έπαθλο όπως ήταν καθιερωμένο αλλά το κράτησε για τον εαυτό του, κάτι που θεωρήθηκε μεγάλη ασέβεια από τις υπόλοιπες πόλεις, όπου και παρέμεινε στη συνέχεια ως Δωρική Πεντάπολη.
Δημήτριος Γολέμης

Ο Δημήτριος Γολέμης (Λευκάδα, 15 Νοεμβρίου 1874 - 9 Ιανουαρίου 1941) ήταν Έλληνας αθλητής του στίβου και Ολυμπιονίκης.

Συμμετείχε στους Α' Ολυμπιακούς αγώνες του 1896 στην Αθήνα , στα 800 μ και στα 1.500μ. . Στα 800μ τερμάτισε τρίτος με επίδοση 02:28.0 και στα 1500μ έκτος. Μετά του Ολυμπιακούς αγώνες πήρε μέρος και στο πανελλήνιο πρωτάθλημα του 1899 όπου ήταν πρώτος στα 800. με νέο πανελλήνιο ρεκόρ 2:15.2.
Σέρπα

Οι Σέρπα (Sherpa) είναι ορεινός λαός του Νεπάλ και της Πολιτείας Σικίμ της Ινδίας. Οι Σέρπα έχουν αποκτήσει παγκόσμια φήμη ως οδηγοί και αχθοφόροι στα Ιμαλάια. Ήταν οι πρώτοι άνθρωποι που έφθασαν στην κορυφή του όρους Έβερεστ (1953), και του όρους Κ2 το χειμώνα (2021).
Οι Σέρπα είναι απόγονοι μογγολοειδών εθνοτήτων του Θιβέτ και έφθασαν στο Νεπάλ κατά τον 17ο αιώνα. Υπολογίζονται σε 90.000 περίπου, ο πολιτισμός είναι θιβετικός και μιλούν μια Θιβετική γλώσσα. Δεν αποτελούν μια σαφώς καθορισμένη εθνική ομάδα και παλαιότερα περιλαμβάνονταν στους Μούτια, με τους οποίους σχετίζονται. Το όνομά τους σημαίνει «ο λαός που ζει στα ανατολικά». Είναι βουδιστές λαμαϊστές, είναι οργανωμένοι σε εξωγαμικά, πατρογραμμικά γένη, και ασκούν την πολυανδρία και την πολυγυνία.

Οι Σέρπα έχουν συμβάλει σε μεγάλο βαθμό στην κατάκτηση των υψηλότερων κορυφών των Ιμαλαΐων και οι Ευρωπαίοι αλπινιστές έχουν πολλές φορές αναφερθεί στις αλπινιστικές τους ικανότητες. Ζουν στις κοιλάδες του Νεπάλ, ψηλά επάνω στα Ιμαλάια. Κατά παράδοση καλλιεργούν δημητριακά και τρέφουν βόδια και γιακ. Κατά τη δεκαετία του 1920, οι πρώτοι Ευρωπαίοι ορειβάτες που ονειρεύτηκαν να κατακτήσουν τις κορυφές των Ιμαλαΐων προσέλαβαν Σέρπα ως αχθοφόρους για τη μεταφορά του εξοπλισμού τους. Έκτοτε, οι Σέρπα της γύρω από τα Ιμαλάια περιοχής μεταφέρουν ημιξυπόλητοι εκατοντάδες τόνους εφοδίων στις πλάτες τους (30-40 κιλά περίπου αντιστοιχούν σε κάθε ορειβάτη), ενάντια σε ανυπέρβλητα πολλές φορές εμπόδια, στελεχώνοντας τα όνειρα κατάκτησης των δυτικών και ρισκάροντας την ίδια τη ζωή τους για ένα μεροκάματο $10. Τα χρήματα που θα μαζέψουν σε μια αποστολή θα εξασφαλίσουν τα προς τα ζην για τους ίδιους και τις οικογένειές τους για 2-3 χρόνια.

Κατηγορία:Έθνη
Κατηγορία:Νεπαλέζοι
McDonald's Championship

Το McDonald's Championship (πιο γνωστό ως "McDonald's Open" από τον εμπορικό χορηγό του) ήταν μια διεθνής συνάντηση μπάσκετ, με επίσημο χαρακτήρα, που στόχο της είχε την προσέγγιση του αθλήματος μεταξύ δυο διαφορετικών σχολών, εκείνης της Αμερικής με την αντίστοιχη της Ευρώπης και είχε αντικαταστήσει το διηπειρωτικό κύπελλο.

Διοργανώθηκαν εννέα συνεχόμενα τουρνουά, εκ των οποίων το πρώτο έλαβε χώρα το 1987 στο Μιλγουόκι των ΗΠΑ και τα υπόλοιπα οκτώ στην Ευρώπη. Στο τουρνουά αυτό, που τα πρώτα πέντε χρόνια του γινόταν σε ετήσια βάση κάθε Οκτώβριο και στη συνέχεια έγινε διετές, συνήθως έπαιρνε μέρος μια ομάδα του Αμερικανικού πρωταθλήματος ως προσκεκλημένη και κάποιες κορυφαίες Ευρωπαϊκές ομάδες, αλλά και Εθνικές ομάδες Ευρωπαϊκών χωρών ή ακόμη ομάδες επίλεκτων.

Τα πρωτεία των τίτλων κατέχουν οι αμερικανικοί σύλλογοι. Παρά την εμπορική επιτυχία που σημείωσαν οι αγώνες, ο θεσμός αυτός τελικά καταργήθηκε 13 χρόνια μετά την καθιέρωσή του.
Δημήτριος Δρίβας

Ο Δημήτριος Δρίβας (Σπέτσες ? - ? ) ήταν Έλληνας αθλητής της κολύμβησης, ολυμπιονίκης του 1896.

Στους Ολυμπιακούς αγώνες του 1896 στην Αθήνα ήταν τρίτος στην κολύμβηση 100 μέτρα ελευθέρας ναυτών . Στο συγκεκριμένο αγώνισμα πήραν μέρος μόνο Έλληνες και διεξήχθη στην Ζέα, πρώτος ήταν ο Μαλοκίνης και δεύτερος ο Χαζάπης.
Αλέξανδρος Νικολόπουλος

Ο Αλέξανδρος Νικολόπουλος (Μεσσήνη 1875 - ? ) ήταν Έλληνας αθλητής της γυμναστικής, ολυμπιονίκης το 1896.

Σπούδασε ιατρική στην Αθήνα μάλιστα την περίοδο των αγώνων το 1896 ήταν ακόμα φοιτητής , ήταν αθλητής του Ομίλου Φιλάθλων. Τελειώνοντας τις σπουδές του άσκησε την ιατρική και ήταν και καθηγητής του Διδασκαλείου γυμναστικής. Είχε συμμετάσχει και στα Τήνια το 1895 όπου είχε διακριθεί. 

Στους Α' Ολυμπιακούς αγώνες του 1896 στην Αθήνα ήταν τρίτος στην άρση βαρών με ένα χέρι σηκώνοντας 57,2 κιλά.